APSTIPRINĀTI

Ar 2024.gada 26.februāra SIA “LIMBAŽU SILTUMS”

Izsoles komisijas lēmumu Nr.2 (protokols Nr.1)

**SIA “LIMBAŽU SILTUMS” KUSTAMĀS MANTAS –**

**kravas furgona VOLKSWAGEN CADDY, valsts reģistrācijas Nr. VR 7275,**

**ELEKTRONISKĀS IZSOLES NOTEIKUMI**

1. **Vispārīgie noteikumi**
   1. Elektroniskā izsolē ar augšupejošu soli, saskaņā ar Publiskas personas mantas atsavināšanas likumu, tiek pārdota SIA “LIMBAŽU SILTUMS" piederošā kustamā manta – kravas furgons VOLKSWAGEN CADDY, valsts reģistrācijas Nr. VR 7275, šasijas Nr.WV1ZZZ2KZAX072627, izlaiduma gads – 2010, krāsa – gaiši pelēka (turpmāk – IZSOLES OBJEKTS). Transporta līdzekļa reģistrācijas apliecības Nr. AF 2124529. IZSOLES OBJEKTAM nav spēkā esoša tehniskā apskate.
   2. IZSOLES OBJEKTA nosacītā cena (izsoles sākumcena) – 1 700,00 EUR (viens tūkstotis septiņi simti eiro un 00 centi), bez pievienotās vērtības nodokļa.
   3. Izsoles solis – 100,00 EUR (viens simts eiro).
   4. Izsoles nodrošinājums – 10% no IZSOLES OBJEKTA nosacītās cenas, t.i. 170,00 EUR (viens simts septiņdesmit eiro un 00 centi).
   5. Dalības maksa izsolē – 10,00 EUR (desmit eiro un 00 centi).
   6. Izsoles mērķis - pārdot kustamo mantu par iespējami augstāko cenu, nosakotpretendentu, kas šādu cenu piedāvās elektroniskā izsolē.
   7. Izsole notiks elektronisko izsoļu vietnē - <https://izsoles.ta.gov.lv>.
   8. Izsoles izziņošana un visas procesuālās darbības saistībā ar izsoli notiek saskaņā ar izsoles noteikumiem, Publiskas personas mantas atsavināšanas likumu.
   9. IZSOLES OBJEKTU var apskatīt Jaunā ielā 2A, Limbažos, Limbažu novadā, iepriekš saskaņojot apskates laiku pa tālruni + 371 29215974 (Valters Mardoks).
2. **Informācijas publicēšanas kārtība**
   1. Informācija (sludinājums) par izsoli tiek publicēta SIA “LIMBAŽU SILTUMS” tīmekļvietnē [www.limbazusiltums.lv/izsoles](http://www.limbazusiltums.lv/izsoles), pašvaldības tīmekļvietnē [www.limbazunovads.lv](http://www.limbazunovads.lv) un elektronisko izsoļu vietnē [www.izsoles.ta.gov.lv](http://www.izsoles.ta.gov.lv). Tālrunis informācijai 29215974, e-pasts: [info@limbazusiltums.lv](mailto:info@limbazusiltums.lv).
3. **Izsoles dalībnieki**
   1. Par izsoles dalībnieku var kļūt jebkura fiziska vai juridiska persona, kura, saskaņā ar Latvijas Republikā spēkā esošiem normatīviem aktiem, var iegūt īpašumā kustamo mantu.
   2. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
   3. Visiem pretendentiem, kuri vēlas piedalīties izsolē, 10 (desmit) dienu laikā no IZSOLES OBJEKTA izsoles sludinājumā norādītā izsoles sākuma datuma jāiemaksā nodrošinājuma nauda 10 % apmērā no IZSOLES OBJEKTA nosacītās izsoles sākumcenas, ar norādi „Izsoles nodrošinājums elektroniskai kravas furgona VW Caddy izsolei” un izsoles dalības maksa, ar norādi „Dalības maksa elektroniskai kravas furgona VW Caddy izsolei”, SIA “LIMBAŽU SILTUMS” norēķinu kontā: AS “SEB Banka”, konta Nr. LV62UNLA0013000467757.
4. **Izsoles norise**
   1. Izsole sākas elektronisko izsoļu vietnē <https://izsoles.ta.gov.lv> 2024.gada 27.februārī plkst.13.00 un noslēdzas 2024.gada 18.martā plkst. 13.00. Izsoles pretendenti iesniedz pieteikumu izsolei elektronisko izsoļu vietnē <https://izsoles.ta.gov.lv>.
   2. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē <https://izsoles.ta.gov.lv> nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā nodrošinājuma naudu šajos noteikumos norādītajā apmērā un termiņā, dalības maksu izsolē, kā arī maksu par dalību izsolē vietnes administratoram normatīvajos aktos noteiktajā apmērā, saskaņā ar elektronisko izsoļu vietnē reģistrētam lietotājam sagatavotu rēķinu.
   3. Izsoles rīkotājs autorizē izsolei pretendentu, kurš izpildījis visus izsoles priekšnoteikumus, dalībai izsolē septiņu dienu laikā.
   4. Izsoles dalībnieks elektroniski var veikt solījumus no brīža, kad tas noteiktajā kārtībā autorizēts dalībai izsolē, līdz brīdim, kad izsole ir noslēgusies.
   5. Solīšana sākas no izsoles sākumcenas. Solītājs nevar reģistrēt solījumu, kas ir mazāks par izsoles sākumcenu vai vienāds ar to, atšķiras no izsoles sludinājumā noteiktā izsoles soļa t.i. 100,00 EUR (viens simti eiro), vai ir mazāks par iepriekš reģistrētajiem solījumiem vai vienāds ar tiem.
   6. Reģistrētos solījumus nevar atsaukt vai mainīt.
   7. Elektronisko izsoļu vietnē solījumi tiek reģistrēti hronoloģiskā secībā, fiksējot nosolīto summu un solījuma reģistrēšanas laiku. Izsoles norises laikā šī informācija ir pieejama Izsoles rīkotājam un izsoles dalībniekiem.
   8. Izsoles norises laikā un pēc izsoles noslēguma elektronisko izsoļu vietnē ir publiski pieejama informācija par augstāko nosolīto cenu.
   9. Izsole noslēdzas 20 (divdesmitajā) dienā no IZSOLES OBJEKTA izsoles sludinājumā norādītā izsoles sākuma datuma plkst.13.00, bet, ja 20 (divdesmitā) diena iekrīt brīvdienā vai svētku dienā, - nākamajā darbadienā līdz plkst.13.00. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm.
   10. Ja pēdējās stundas laikā pirms izsoles noslēgšanas tiek konstatēti būtiski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst.13.00.
   11. Pēc izsoles noslēgšanas solījumus vairs nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
   12. Izsoles dalībniekiem, kuri nav nosolījuši IZSOLES OBJEKTU, septiņu darba dienu laikā tiek atmaksāts nodrošinājums, ja izsoles dalībnieks ir izpildījis izsoles noteikumos noteiktās prasības. Nodrošinājums tiek atmaksāts, pārskaitot izsoles dalībnieka norādītajā kontā, vai, ja tāds norādījums nav bijis, kontā, no kura saņemta maksa par nodrošinājumu.
   13. Izsoles dalības maksa netiek atmaksāta.
   14. Elektronisko izsoļu vietnē elektroniski sagatavotais akts uzskatāma par nodomu protokolu un tam ir informatīvs raksturs.
5. **Līguma slēgšanas un norēķina kārtība**
   1. Izsoles dalībniekam, kurš nosolījis augstāko cenu, tiek izrakstīts rēķins par pirkuma summu, kas atbilst starpībai starp augstāko nosolīto cenu un iemaksāto nodrošinājuma naudu. Rēķins jāapmaksā 7 (septiņu) dienu laikā no izsoles dienas. Izsoles dalības maksa netiek ieskaitīta norēķinos par nosolīto kustamo mantu.
   2. Ja izsoles dalībnieks divu nedēļu laikā nav nomaksājis rēķinus, viņš zaudē tiesības uz kustamās mantas pirkšanu. Drošības nauda attiecīgajam izsoles dalībniekam netiek atmaksāta. SIA “LIMBAŽU SILTUMS” Izsoles komisija piedāvā kustamo mantu pirkt izsoles dalībniekam, kurš izsolē nosolījis nākamo augstāko cenu un šim izsoles dalībniekam 10 (desmit) darbadienu laikā no paziņojuma saņemšanas dienas jāpaziņo izsoles rīkotājam par kustamās mantas pirkšanu par viņa nosolīto augstāko cenu, vienlaicīgi ar paziņojuma iesniegšanu par īpašuma pirkšanu veicot pilnu norēķinu.
   3. SIA “LIMBAŽU SILTUMS” Izsoles komisija apstiprina izsoles rezultātus 5 (piecu) dienu laikā pēc šo noteikumu 5.1. punktā noteikto maksājumu veikšanas.
   4. Nosolītājam 30 (trīsdesmit) dienu laikā pēc izsoles rezultātu apstiprināšanas jāparaksta izsoleS objekta pirkuma līgums (1.pielikums).
6. **Nenotikusi izsole**

6.1. Izsole atzīstama par nenotikušu, ja:

6.1.1 izsolei nav pieteicies neviens izsoles dalībnieks;

6.1.2. neviens no izsoles dalībniekiem, kas pieteicies izsolei, nepārsola sākumcenu;

6.1.3. nosolītājs nav samaksājis nosolīto cenu;

6.1.4. izsoles norises laikā vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.

6.2. Izsole atzīstama par spēkā neesošu, ja Izsoles rīkošanā ir pieļauta atkāpe no Publiskas personas mantas atsavināšanas likuma un šajos Izsoles noteikumos paredzētās kārtības.

**7. Izsoles komisijas lēmumu pārsūdzības kārtība**

7.1.    Izsoles dalībniekam ir tiesības apstrīdēt izsoles komisijas pieņemtos lēmumus, iesniedzot pretenziju SIA “LIMBAŽU SILTUMS” valdei 7 (septiņu) dienu laikā no attiecīgā lēmuma pieņemšanas dienas.

7.2. SIA “LIMBAŽU SILTUMS” valde iesniegumu izskata 1 (viena) mēneša laikā un par lēmumu paziņo izsoles dalībniekam, kurš pārsūdzējis izsoles komisijas lēmumu.

**1.pielikums**

SIA “LIMBAŽU SILTUMS” kustamās mantas –

kravas furgona VOLKSWAGEN CADDY, valsts reģistrācijas Nr. VR 7275

26.02.2024. izsoles noteikumiem

**PIRKUMA LĪGUMS (PROJEKTS)**

Limbažos                                                                                   2024.gada \_\_\_\_\_\_\_\_\_

**SIA „LIMBAŽU SILTUMS”**, reģistrācijas Nr.40003006715, juridiskā adrese: Jaunā ielā 2A, Limbažos, Limbažu novadā, LV-4001, kuru uz uzņēmuma statūtu pamata pārstāv valdes loceklis Aināra Grīviņa personā, turpmāk tekstā saukts – Pārdevējs, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vienotais reģistrācijas Nr./ *nodokļu maksātāja reģistrācijas Nr.*\_\_\_\_\_\_\_\_\_\_\_\_\_\_\_\_\_, *personas kods \_\_\_\_\_\_\_\_\_\_\_\_\_\_\_\_\_*, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuras vārdā, pamatojoties uz \_\_\_\_\_\_\_\_\_\_\_\_\_\_\_\_\_\_\_, rīkojas \_\_\_\_\_\_\_\_\_\_\_\_\_\_\_\_\_\_\_\_ *(juridiskās personas pārstāvja amats, vārds, uzvārds)*, turpmāk tekstā saukts – Pircējs, no otras puses, abi kopā turpmāk tekstā saukti – Puses,pamatojoties uz SIA “LIMBAŽU SILTUMS” izsoles komisijas 2024. gada \_\_.\_\_\_\_\_\_\_\_\_ sēdes lēmumu (prot. Nr.\_\_\_, \_\_\_.§) apstiprinātajiem izsoles rezultātiem, bez maldības, viltus vai spaidiem, ievērojot savstarpējos solījumus un saistības, apzinoties izsolītā pērkamā objekta vērtību, noslēdz šo pirkuma līgumu, turpmāk tekstā – Līgums, par sekojošo.

**1. Līguma priekšmets**

1.1.   Pircējs pērk un Pārdevējs pārdod kravas furgonu VOLKSWAGEN CADDY, valsts reģistrācijas Nr. VR 7275,šasijas Nr.WV1ZZZ2KZAX072627, krāsa – gaiši pelēka, tam ir spēkā esoša tehniskā apskate, turpmāk tekstā – Kravas furgons.

1.2.   Pārdevējs apliecina, ka Kravas furgons nav atsavināts, nav ieķīlāts, nav apgrūtināts ar parādiem un saistībām un par to nav tiesas strīdu.

1.3.   Pārdevējs apliecina, ka Kravas furgons ir tā īpašums, ko apliecina Transporta līdzekļa reģistrācijas apliecība Nr. AF 2124529, ko izdevusi CSDD Limbaži (10.10.2016.), un tam ir tiesības slēgt šādu Līgumu.

1.4.   Līguma parakstīšanas brīdī Pircējam ir zināms Kravas furgona tehniskais stāvoklis, dabā ar to ir iepazinies un pret to šajā sakarā viņam nav nekādu pretenziju.

1.5.   Īpašuma tiesības uz Kravas furgona Pircējam pāriet ar šī Līguma noslēgšanas brīdi.

**2. Samaksas noteikumi**

2.1.  Pamatojoties uz 2024.gada \_\_.\_\_\_\_\_\_\_ izsoles rezultātiem (SIA “LIMBAŽU SILTUMS” komisijas 2024.gada \_\_.\_\_\_\_\_\_\_\_ protokols Nr.\_\_\_ ) un SIA “LIMBAŽU SILTUMS” valdes 2024.gada \_\_\_.\_\_\_\_\_\_\_\_\_\_\_\_\_ lēmumu „Par uzņēmumam piederošā Kravas furgona WOLKSVAGEN CADDY, valsts reģistrācijas Nr. VR 7275 atsavināšanu, izsoles rezultātu apstiprināšanu” (protokols Nr. \_\_\_, \_\_\_) cena par Kravas furgonu ir \_\_\_\_ EUR (\_\_\_\_\_\_\_\_\_), bez pievienotās vērtības nodokļa. *PVN 21% tiek aprēķināts papildus, atbilstoši normatīvo aktu prasībām \_\_\_\_\_\_ EUR (\_\_\_\_\_\_\_\_\_\_ eiro un \_\_\_ centi).*

2.2. Pircējs un Pārdevējs apliecina, ka slēdzot Līgumu, viņi apzinās Līguma priekšmeta vērtību un atsakās celt viens pret otru prasības par Līguma atcelšanu nesamērīgu zaudējumu dēļ.

2.3. Pārdevējs, parakstot šo Līgumu apliecina, ka līdz šī Līguma parakstīšanai Pircējs ir samaksājis Pārdevējam Līguma 2.1.punktā noteikto Kravas furgona pārdošanas cenu 100 % apmērā.

2.4. Kravas furgona pārreģistrācijas izdevumus uz Pircēja vārda un apdrošināšanas izdevumus sedz Pircējs.

**3.** **Pušu tiesības un pienākumi**

3.1.  Pārdevējs apņemas:

3.1.1.   nodot Pircējam Kravas furgonu, Kravas furgona atslēgas ar tālvadības pulti un signalizāciju (2 eksemplāri) un dokumentāciju 5 (piecu) darba dienu laikā pēc Līguma noslēgšanas;

3.1.2.   nodrošināt visas darbības, kas atkarīgas tikai no Pārdevēja, lai Kravas furgona pārreģistrētu uz Pircēja vārda.

3.2.   Pārdevējs nav atbildīgs, ja pēc šī Līguma noslēgšanas Kravas furgonam tiek konstatēti jebkādi defekti, tajā skaitā, apslēpti trūkumi.

3.3.   Pircējs apņemas:

3.3.1.   pieņemt no Pārdevēja Kravas furgona Līgumā noteiktajā kārtībā;

3.3.2.   pārreģistrēt Kravas furgonu uz sava vārda Kravas furgona nodošanas dienā.

3.4.   Saņemot Kravas furgonu, Pircējs veic tās apskati un paraksta pieņemšanas- nodošanas aktu.

1. **Pušu atbildība** 
   1. Puses ir atbildīgas viena pret otru saskaņā ar Līgumu un Latvijas Republikas spēkā esošajiem normatīvajiem aktiem.
   2. Puses tiek atbrīvotas no atbildības par pilnīgu vai daļēju Līguma nepildīšanu, ja šī neizpilde radusies nepārvaramas varas un/ vai ārkārtēju apstākļu (Force Majeure)rezultātā, kuru Puses nevarēja paredzēt un novērst. Puse, kurai radušies šie nepārvaramas varas un/vai ārkārtēji apstākļi, nekavējoties par to informē otru Pusi. Šajā gadījumā Puses vienojas par Līgumā noteikto noteikumu grozīšanu vai Līguma izbeigšanu. Nepārvaramas varas apstākļu iestāšanos jāpierāda tai Pusei, kura uz tiem atsaucas.

**5.** **Kravas furgona nodošanas un pieņemšanas kārtība**

5.1. Kravas furgona nodošana un pieņemšana notiek Pārdevēja norādītajā vietā Puses vai to pilnvaroto personu klātbūtnē 5 (piecu) darba dienu laikā no Līguma noslēgšanas dienas. Par to tiek sastādīts nodošanas – pieņemšanas akts.

**6. Līguma termiņš un līguma pirmstermiņa izbeigšana**

* 1. Līgums stājas spēkā tā abpusējas parakstīšanas dienā un ir spēkā līdz Līgumā norādītajam termiņam vai Pušu saistību pilnīgai un pienācīgai izpildei.
  2. Līgumu var izbeigt pirms termiņa, ja abas Puses tam piekrīt un savstarpēji rakstiski vienojas.

**7.** **Nobeiguma noteikumi**

7.1.   Visus strīdus, kas Pusēm varētu rasties saistībā ar šī Līguma izpildi, Puses risina pārrunu ceļā. Gadījumā, ja Puses nevar savstarpēji vienoties, strīdus jautājums tiek nodots izskatīšanai tiesā, atbilstoši spēkā esošajiem Latvijas Republikas normatīvajiem aktiem.

7.2.   Visi grozījumi un papildus vienošanās pie šī Līguma stājas spēkā pēc to noformēšanas rakstveidā un abpusējas parakstīšanas brīža, tādējādi kļūstot par neatņemamu šī Līguma sastāvdaļu.

7.3.   Līgums stājas spēkā ar tā abpusēju parakstīšanas brīdi un ir spēkā līdz Pušu saistību pilnīgai izpildei.

7.4. Līgums sastādīts latviešu valodā uz\_\_ (\_\_\_\_\_) lapām 2 (divos) eksemplāros, pa vienam eksemplāram katrai Pusei. Abiem eksemplāriem ir vienāds juridiskais spēks.

**8. Līdzēju rekvizīti un paraksti**

|  |  |
| --- | --- |
| **Pārdevējs**  **SIA „LIMBAŽU SILTUMS”**  Reģistrācijas Nr.40003006715  Juridiskā adrese: Jaunā iela 2A,  Limbaži, Limbažu novads, LV-4001  Bankas rekvizīti:  AS “SEB banka”  Konts Nr.LV62UNLA0013000467757  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes loceklis A.Grīviņš | **Pircējs**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Personas kods/reģ.Nr. \_\_\_\_\_\_\_\_\_\_\_\_\_  Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bankas rekvizīti:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
|  |  |